ທ່ານ ຊິນ​ໂຊ ອາ​ເບະ, ນາ​ຍົກ​ລັດ​ຖະ​ມົນ​ຕີ​ທີ່​ດຳ​ລົງ​ຕຳ​ແໜ່ງ​ດົນ​ທີ່​ສຸດ​ຂອງ ຍີ່​ປຸ່ນ, ຖືກ​ລອບ​ສັງ​ຫານ
ທ່ານ ອາ​ເບະ ອາ​ຍຸ 67 ປີ​ໄດ້​ຖືກ​ນຳ​ພາ​ໄປ​ໂຮງ​ໝໍ, ບ່ອນ​ທີ່​ສື່ມວນ​ຊົນ​ໃນ​ທ້ອງ​ຖິ່ນ​ເວົ້າ​ວ່າ​ ທ່ານ​ໄດ້​ປະ​ເຊີນ​ກັບ​ພາ​ວະ​ຫົວ​ໃຈ​ຢຸດ​ເຕັ້ນ. 
ທ່ານ ຊິນໂຊ ອາເບະ, ອະດີດນາຍົກລັດຖະມົນຕີທີ່ມີອິດທິພົນຂອງ ຍີ່ປຸ່ນ, ໄດ້ເສຍຊີວິດ ຫຼັງຈາກຖືກຍິງໃສ່ໜ້າເອິກໃນລະຫວ່າງການກ່າວຄຳປາໄສໃນວັນສຸກມື້ນີ້, ອີງຕາມບັນດາເຈົ້າໜ້າທີ່ ຍີ່ປຸ່ນ ບັນດາພະນັກງານແພດໄດ້ຟ້າວເຂົ້າໄປຊ່ວຍຊີວິດຂອງທ່ານ ອາເບະ, ນາຍົກລັດຖະມົນຕີ ທ່ານ ຟູມີໂອະ ກິຊິດະ ທີ່ມີຄວາມເສຍໃຈໄດ້ກ່າວໃນກອງປະຊຸມຖະແຫຼງຂ່າວໃນຕອນບ່າຍວັນສຸກມື້ນີ້, ຕາມເວລາໃນທ້ອງຖິ່ນ ໃນຕອນເຊົ້າຂອງວັນສຸກມື້ນີ້, ທ່ານ ອາເບະ ໄດ້ກ່າວຄຳປາໄສຢູ່ບ່ອນໂຄສະນາຫາສຽງ ນອກສະຖານີລົດໄຟແຫ່ງນຶ່ງໃນເມືອງ ນາຣະ, ຕັ້ງຢູ່ທາງພາກຕາເວັນອອກຂອງເມືອງ ໂອຊາກະ, ເວລາທີ່ຜູ້ຊາຍທີ່ມີປືນໄດ້ຍ່າງເຂົ້າໄປຫາທ່ານຈາກທາງຫຼັງ ລຸນຫຼັງສຽງດັງແຮງສອງຄັ້ງ, ທ່ານ ອາເບະ ກໍໄດ້ລົ້ມລົງພື້ນດິນ ແລະ ມີເລືອດອອກ ວິດີໂອທີ່ເອົາລົງໃນສື່ສັງຄົມປາກົດວ່າໄດ້ສະແດງໃຫ້ເຫັນຄົນຜູ້ທີ່ຢືນເບິ່ງໄດ້ຟ້າວເຂົ້າໄປຊ່ວຍທ່ານ ອາເບະ, ຜູ້ທີ່ໄດ້ນອນຢູ່ພື້ນດິນໂດຍບໍ່ຮູ້ສຶກຕົວ ທ່ານ ອາເບະ ອາຍຸ 67 ປີໄດ້ຖືກນຳພາໄປໂຮງໝໍ, ບ່ອນທີ່ສື່ມວນຊົນໃນທ້ອງຖິ່ນເວົ້າວ່າ ທ່ານໄດ້ປະເຊີນກັບພາວະຫົວໃຈຢຸດເຕັ້ນ ໂທລະພາບ NHK ຂອງຍີ່ປຸ່ນ ໄດ້ກ່າວວ່າຜູ້ທີ່ຖືກກ່າວຫາວ່າເປັນມືປືນ, ຜູ້ຊາຍອາຍຸ 41 ປີຈາກເມືອງ ນາຣະ, ແມ່ນໄດ້ຖືກຄວບຄຸມຕົວ ເຂົາເຈົ້າໄດ້ກ່າວວ່າຜູ້ຊາຍຄົນດັ່ງກ່າວ, ຖືກລະບຸຊື່ວ່າເປັນທ້າວ ເທັດຊຸຢະ ຢາມາກາມິ, ເຄີຍຮັບໃຊ້ໜ້າທີ່ໃນກອງກຳລັງປ້ອງກັນຕົວຂອງ ຍີ່ປຸ່ນ 3 ປີ ໂທລະພາບ NHK ໄດ້ກ່າວຕື່ມວ່າ ຜູ້ຊາຍຄົນນັ້ນໄດ້ບອກຕຳຫຼວດວ່າລາວບໍ່ພໍໃຈກັບທ່ານ ອາເບະ ແລະ ຢາກທີ່ຈະຂ້າທ່ານ ວິດີໂອຫຼັງຈາກການຍິງກັນປາກົດວ່າໄດ້ສະແດງໃຫ້ເຫັນອາວຸດຄືກ່ອງ ພ້ອມກັບລຳກ້ອງປືນໜາສອງອັນນອນຢູ່ຖະໜົນຫຼັງຈາກມືປືນໄດ້ຖືກຄວບຄຸມຕົວ ລາຍງານຂອງສື່ມວນຊົນໄດ້ກ່າວວ່າ ອາວຸດທີ່ວ່ານັ້ນປາກົດວ່າເປັນອາວຸດທີ່ເຮັດເອົາເອງ ທ່ານ ອາເບະ ໄດ້ກ່າວຄຳປາໄສຢູ່ການໂຄສະນາຫາສຽງນ້ອຍໆກ່ອນການເລືອກຕັ້ງສະພາສູງຂອງຍີ່ປຸ່ນ, ເຊິ່ງຈະຖືກຈັດຂຶ້ນໃນວັນອາທິດນີ້ ຕາຕະລາງການປາກົດຕົວຕໍ່ສາທາລະນະຂອງທ່ານ ອາເບະ ແມ່ນໄດ້ຖືກເປີດເຜີຍນຶ່ງວັນກ່ອນໜ້ານັ້ນ ທ່ານ ກິຊິດະ ໄດ້ກ່າວປະນາມການໂຈມຕີທີ່ “ປ່າເຖື່ອນແບບລັບໆ” ນັ້ນ, ໂດຍກ່າວວ່າ ມັນໄດ້ເກີດຂຶ້ນໃນລະຫວ່າງການເລືອກຕັ້ງທີ່ສ້າງຕັ້ງໝາກຫົວໃຈແຫ່ງປະຊາທິປະໄຕຂອງ ຍີ່ປຸ່ນ ທ່ານໄດ້ປະຕິເສດທີ່ຈະໃຫ້ຄຳເຫັນ ກ່ຽວກັບ ຜົນກະທົບທາງການເມືອງ ກ່ຽວກັບ ການຍິງດັ່ງກ່າວ ບັນດາເຈົ້າໜ້າທີ່ ຍີ່ປຸ່ນ ໄດ້ກ່າວວ່າການເລືອກຕັ້ງຈະດຳເນີນຕໍ່ໄປ ທ່ານ ອາເບະ ແມ່ນນາຍົກລັດຖະມົນຕີທີ່ດຳລົງຕຳແໜ່ງດົນທີ່ສຸດຂອງ ຍີ່ປຸ່ນ ທ່ານໄດ້ລົງຈາກຕຳແໜ່ງໃນເດືອນສິງຫາ 2020 ແຕ່ຍັງຄົງເຄື່ອນໄຫວໃນການເມືອງຢູ່ ທ່ານໄດ້ສືບຕໍ່ທີ່ຈະເປັນກະບອກສຽງທີ່ມີອິດທິພົນໃນພັກປະຊາທິປະໄຕເສລີທີ່ກຳລັງປົກຄອງປະເທດນັ້ນ